मंगलवार को भोपाल में मंत्रियों-अफसरों की बैठक में सीएम शिवराज सिंह ने माना था कि प्रदेश का काफ़ी पैसा केंद्र सरकार से लेना है, जो मिल नहीं रहा है. इस पर कमलनाथ ने सीएम को उनका 4 साल पुराना धरना याद दिलाया है. उन्होंने कहा शिवराज 4 साल पहले केंद्र की यूपीए सरकार के दौरान मध्यप्रदेश के हक़ के लिए धरने पर बैठे थे. केन्द्र में कांग्रेस की गठबंधन सरकार थी. उस दौरान वो मध्यप्रदेश के किसानों के लिए धरने पर बैठे थे. अब फिर वही हालात हैं. केंद्र सरकार मध्यप्रदेश को पैसा नहीं दे रही है, तो शिवराज फिर से धरना क्यों नहीं दे रहे. सीएम फिर से धरना दें. मैं भी समर्थन देकर उनके साथ बैठूंगा.